
I.  OPĆI PODATCI
1. Podatci o naručitelju:
Naručitelj:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
031/221-801
Telefaks:
031/221-802
URL:

http://obz.hr
e-mail:

nabava@obz.hr

2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

031/221-801
e-mail:


nabava@obz.hr
Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.
Iznimno u skladu s člankom 63. Zakona o javnoj nabavi (Narodne novine 120/2016) – skraćeni naziv zakona: ZJN 2016., naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. 
Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Naručitelju dostavljaju putem Elektroničkog oglasnika javne nabave ili elektroničkom poštom.
Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NMV 19/17
4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

Temeljem članka 80. stavka 2. točke 2. ZJN 2016. objavljujemo da ne postoje gospodarski subjekti s kojima je naručitelj u sukobu interesa u smislu članaka 76. i 77. ZJN 2016.

5.  Vrsta postupka javne nabave:
Otvoreni postupak javne nabave male vrijednosti. 

6. Procijenjena vrijednost nabave:

1.000.000,00 kuna (bez PDV-a).
7. Vrsta ugovora o javnoj nabavi:

Usluge.
8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija kao javni naručitelj sklopit će ugovor o javnoj nabavi sa ponuditeljem koji je podnio ekonomski najpovoljniju ponudu.
9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba
Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:

Temeljem članka 198. stavka 3. ZJN 2016 Naručitelj je Nacrt Dokumentacije o nabavi, koja sadrži projektni zadatak, kriterije za kvalitativni odabir gospodarskog subjekta, kriterije za odabir ponude i prijedlog Ugovora, dana __. ________ 2017. godine stavio na prethodno savjetovanje sa zainteresiranim gospodarskim subjektima u trajanju do __. ________ 2017. godine, javnom objavom na svojim internetskim stranicama http://www.obz.hr/hr/index.php?tekst=1850.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na internetskim stranicama Naručitelja http://www.obz.hr/hr/index.php?tekst=1850..

Molimo gospodarske subjekte da svakako posjete našu internetsku stranicu i pročitaju navedeno izviješće kako bi dobili uvid u primjedbe i prijedloge gospodarskih subjekata koji su sudjelovali u prethodnom savjetovanju kao i obrazloženja o prihvaćenim ili neprihvaćenim primjedbama i prijedlozima.

II. PODATCI O PREDMETU NABAVE

12. Opis predmeta nabave:
Izrada projektne dokumentacije SN Gat, sukladno projektnom zadatku.
13. Opis i oznaka grupa predmeta nabave:

Predmet nabave nije podijeljen na grupe.
14. Količina predmeta nabave:
Sukladno troškovniku, koji se nalazi u Prilogu 1. DoN.
15. Tehničke specifikacije predmeta nabave – Projektni zadatak:
15.1. UVOD
Sustav navodnjavanja Gat površine 500 ha izgrađen je 2008. godine a nalazi se na području Grada Belišća i sastoji se od dva potpuno odvojena i neovisna dijela:

· sustav vezan za zahvat vode koji se nalazi na rijeci Dravi

· sustav vezan za zahvat podzemne vode

Obuhvat SN Gat

Sustav zahvaćanja vode iz rijeke Drave sastoji se od:
· vodozahvata

· ulaznog cjevovoda

· taložnice

· crpne stanice

· pratećih objekata

[image: image1.wmf]Vodozahvat je smješten na desnoj obali rijeke Drave (rkm 61+800) dok se Crpna stanica te prateći objekti nalaze se na povišenom platou uz rijeku. Ulazni cjevovod sastoji se iz dva dijela promjera Ø 1200. Prvim dijelom zahvaća se voda iz korita rijeke Drave te transportira do taložnice. Druga cijev povezuje taložnicu i bazen crpne stanice. Taložnica se sastoji od tri bazena. Radni kapacitet crpne stanice je 480 l/s.
Uz sustav za zahvaćanje vode iz rijeke Drave izgrađen je i tlačni cjevovod do poljoprivrednih površina na kojima je predviđeno navodnjavanje.

Uređaji za navodnjavanje spajaju se na hidrante koji su pod tlakom potrebnim za rad uređaja za navodnjavanje.
Na trasi tlačnog cjevovoda predviđenog za navodnjavanje iz rijeke Drave izgrađeno je ukupno 19 zasunskih okana koja su izvedena kao monolitna armiranobetonska okna.

Vodozahvat i dio tlačne mreže SN Gat

Planirano proširenje SN Gat predviđeno je na dijelu tlačne mreže koja vodu zahvaća iz rijeke Drave. U zasunskom oknu br. 13. potrebno je definirati tehničko rješenje priključka novog cjevovoda na postojeću tlačnu mrežu. Također je potrebno predvidjeti i hidraulički dimenzionirati tlačnu mrežu na novim površinama sve sukladno predviđenoj potrošnji po parcelama. Slijedom navedenoga, potrebno je predvidjeti i raspored hidranata po novim površinama.

Zasunsko okno br. 13 - SN Gat

Sukladno provedenoj anketi zainteresiranosti krajnjih korisnika na području koje se nalazi uz postojeći sustav navodnjavanja proširenje je potrebno predvidjeti na površinama koje su označene na sljedećoj slici.

Površine na kojima su poljoprivredni proizvođači iskazali interes za uvođenje navodnjavanja nalaze se između naselja Kitišanci i Tiborjanci (cca 320 ha) te južno od naselja Veliškovci (cca 325 ha). Na ovim površinama potrebno je predvidjeti proširenje sustava navodnjavanja Gat na II. Fazu. 

Površine predviđene za proširenje SN Gat (osjenčano crvenom bojom)

15.2. ZADATAK

Za sustav navodnjavanja Gat potrebno je izraditi:

1. Idejni projekt;

2. Elaborat zaštite okoliša;

3. Glavni projekt;

4. Izvedbeni projekt;

5. Dokumentaciju o nabavi radova;

6. Studiju izvodljivosti.

15.2.1.  RADNJE KOJE PRETHODE IZRADI IDEJNOG PROJEKTA

Podloge za izradu idejnog projekta su:

· Geodetske podloge – u sklopu izrade idejnog projekta Ugovaratelj je dužan pribaviti katastarske karte te geodetske karte područja u obuhvatu sustava: HOK 1:5000 i DOF 1:5000

· Agronomska osnova – u sklopu izrade idejnog projekta Ugovaratelj je dužan izraditi agronomsku osnovu

· Klimatološke i hidrološke prilike projektnog područja

· Obuhvat sustava definiran je rezultatima ankete zainteresiranosti poljoprivrednih proizvođača za navodnjavanje

· Prostorno-planska dokumentacija

Okvirni sadržaj Agronomske osnove:

PEDOLOŠKE ZNAČAJKE PROJEKTNOG PODRUČJA

· Pedološka karta mjerila 1:10.000

· Značajke sistematskih jedinica tla

· Značajke kartiranih jedinica tla

· Pogodnost zemljišta za navodnjavanje s namjenskom pedološkom kartom pogodnosti poljoprivrednog zemljišta za navodnjavanje mjerila 1:10.000

MJERE UREĐENJA POLJOPRIVREDNIH POVRŠINA

· Sadašnje stanje uređenosti zemljišta 

· Uređenje zemljišta u svrhu navodnjavanja

· Hidrotehničke mjere uređenja zemljišta

· Agrotehničke mjere uređenja zemljišta

· Troškovnik uređenja zemljišta

STRUKTURA POLJOPRIVREDNE PROIZVODNJE

· Postojeća poljoprivredna proizvodnja

· Planirana poljoprivredna proizvodnja u uvjetima navodnjavanja

ELEMENTI PROJEKTIRANJA SUSTAVA ZA NAVODNJAVANJE

· Raspored i plodored poljoprivrednih kultura za trogodišnje razdoblje – podloga za bilanciranje vode

· Bilanca vode u sustavu tlo- biljka – atmosfera

· Vodne konstante tla unutar projektnog područja

· Potrebe poljoprivrednih kultura za vodom

· U prosječnim godinama

· U sušnim godinama

· Hidromodul navodnjavanja prema strukturi poljoprivredne proizvodnje

· Redukcija prinosa u uvjetima bez navodnjavanja

· Ukupne potrebne količine vode na projektnom području

KVALITETA VODE ZA NAVODNJAVANJE

· Fizikalni pokazatelji kvalitete vode za navodnjavanje

· raspršene tvari

· temperatura

· Kemijski pokazatelji kvalitete vode za navodnjavanje

· ukupne soli

· reakciju

· otopljene anione i katione

· teške metale

· Hranive tvari u vodi za navodnjavanje

· Štetne tvari u vodi za navodnjavanje

· Procijena mogućnost korištenja vode  s aspekta

· zaslanjivanja tla

· smanjenja infiltracije tla

· utjecaja na uzgajane kulture

· utjecaj na sustav za navodnjavanje

IZBOR SUSTAVA  ZA NAVODNJAVANJE

MJERE ZAŠTITE TLA I VODA NA PROJEKTNOM PODRUČJU

Napomena: Agronomska osnova nije jedna od mapa idejnog projekta nego se koristi kao podloga za izradu idejnog projekta.
15.2.2. IDEJNI PROJEKT

Idejni projekt je skup međusobno usklađenih nacrta i dokumenata struka koje, ovisno o vrsti zahvata u prostoru, sudjeluju u projektiranju, sukladno odredbama Zakona o prostornom uređenju (NN 53/13 i 65/17) i Pravilnika o obveznom sadržaju Idejnog projekta (NN 55/14, 41/15, 67/16 i 23/17) te Pravilniku o obveznom sadržaju i opremanju projekata građevina (NN 64/14, 41/15, 105/15, 61/16 i 20/17).

Idejni projekt mora biti izrađen na način da na neposredan i odgovarajući način sadrži sve podatke potrebne za izdavanje lokacijske dozvole (lokacijske uvjete) te mora biti izrađen na način iz kojeg je vidljivo da su projektirana idejno-tehničko rješenja u skladu s propisima i aktima u skladu s kojima se izdaje lokacijska dozvola i posebnim propisima kojima se uređuje zaštita okoliša i prirode.

Nadalje, Idejni projekt mora sadržavati i tehničke opise zahvata u prostoru kojim se određuju osnovna polazišta značajna za osiguravanje postizanja temeljnih zahtjeva za građevine i druge zahtjeve za građevine. Ukoliko javnopravno tijelo utvrdi da je Idejne projekte potrebno dopuniti/izmijeniti Ugovaratelj je dužan isto učiniti na vlastiti trošak.

Okvirni sadržaj idejnog projekta:

· Opći dio

· Tehnički opis

· Građevinski dio

· Hidrotehnički dio

a) Hidrotehnički dio idejnog projekta

· Analiza ulaznih podataka i podloga

· Opis odabranog tehničkog rješenja sustava navodnjavanja (tehničko rješenje mora biti usklađeno s krajnjim korisnicima o čemu mora biti načinjena pismena zabilježba)

· Proračun potreba vode za odabrani sustav navodnjavanja

· Dimenzioniranje razvoda vode (hidraulički proračun)

· Procjena vrijednosti radova

· Grafički prikazi tehničkih rješenja sustava navodnjavanja

· Prikaz tehničkog rješenja na katastarskoj karti

b) Dodatne smjernice i odredbe za izradu idejnog projekta
B.1. Pedološka karta i karta pogodnosti zemljišta za navodnjavanje izrađuju se u mjerilu 1:10.000, na temelju detaljnih terenskih pedoloških istraživanja prema kriterijima: 

      a) za projektno područje <200 ha

           1 pedološka bušotina / 6-8 ha

           1 pedološki profil / 40-50 ha

           1 mjerenje infiltracije / 1 pedosistematska jedinica

      b) za projektno područje 200-1.000 ha

           1 pedološka bušotina / 8-10 ha

           1 pedološki profil / 50-60 ha

           1-2  mjerenja infiltracije / 1 pedosistematska jedinica

      c) za projektno područje > 1.000 ha

           1 pedološka bušotina / 10-12 ha

           1 pedološki profil / 60-70 ha

     2-3 mjerenja infiltracije / 1 pedosistematska jedinica 

B.2. Kada se za potrebe idejnog projekta provode pedološka istraživanja tada je potrebno izvršiti i sljedeća laboratorijska ispitivanja tla za pedološke profile:

a)  Fizikalna svojstva tla: mehanički sastav, stabilnost strukturnih agregata,

     poroznost, gustoća, kapacitet za zrak i vodu, vodne konstante 

b)  Kemijska svojstva tla: pH, sadržaj organske tvari, biljci pristupačna hranjiva (fosfor    i kalij), hidrolitička kiselost, adsorpcijski kompleks tla, sadržaj karbonata, sadržaj potencijalno toksičnih elemenata

Napomena: sadržaj potencijalno toksičnih elemenata nužno je u okviru idejnog  projekta ispitati samo na reprezentativnim lokacijama

B.3. Proračun hidromodula -  Na 20. sjednici Stručnog tima za provedbu projekata navodnjavanja od 25. srpnja 2012. godine prihvaćene su:

SMJERNICE VEZANE ZA METODOLOGIJU IZRAČUNA 

POTREBNE KOLIČINE VODE ZA NAVODNJAVANJE 

KOD PROJEKTIRANJA SUSTAVA ZA NAVODNJAVANJE
1. Prilikom izračuna hidromodula uzima se u obzir minimalno 20-godišnji niz podataka, a preporuka je korištenje 30-godišnjeg niza podataka.

2. Za izračun evapotranspiracije treba koristiti Penman-Monteith metodu.

3. Izračunom efektivnih oborina trebaju biti obuhvaćeni gubici, a korištenu metodu potrebno je citirati. 

4. U projektima treba opisati postojeće stanje proizvodnje te projicirati moguće promjene plodoreda uvođenjem navodnjavanja kroz minimalno 3 godine (ili više godina).
5. Izračun hidromodula prema obroku i turnusu kroz radno vrijeme (STVARNI RADNI HIDROMODUL) može se koristiti za zaštićene prostore u kojima nema prirodnih oborina (plastenici, staklenici i sl.), dok za sustave navodnjavanja na otvorenom treba koristiti izračun RADNOG hidromodula kao nedostatka vode u  vegetacijskom razdoblju (uzimajući u obzir najzahtjevniji mjesec).
6. Prilikom izračuna hidromodula nije potrebno prikazivati podatke za ekstremne uvjete.
c) Geodetska situacija građevine 

Kao sastavni dio Idejnog projekta za lokacijsku dozvolu kojom se određuje obuhvat zahvata u prostoru (cjevovodi) potrebno je izraditi Geodetsku situaciju građevine sukladno člancima 17. i 18. Pravilnika o obveznom sadržaju Idejnog projekta.

Situacijski prikaz mora biti izrađen na način da na neposredan i odgovarajući način sadrže sve podatke potrebne za izdavanje lokacijske dozvole.

Također je potrebno kroz zaseban elaborat nepotpunog izvlaštenja prikazati sve potrebne elemente za sklapanje ugovora o služnosti. U elaboratu se prikazuju sve katastarske čestice koje trebaju ući u skup čestica za otkup, odnosno utvrđivanje služnosti (vlasnici, površina čestice, analitički izračun površina služnosti i sl.).

15.2.3.  ELABORAT ZAŠTITE OKOLIŠA

Izgradnja sustava javnog navodnjavanja Gat planira se aplicirati za sufinanciranje sredstvima iz Europskog poljoprivrednog fonda za ruralni razvoj (Agricultural Fund for Rural Development, EAFRD) sukladno budućem usvojenom Programu ruralnog razvoja u financijskom razdoblju 2014.-2020.

Za potrebe aplikacije projekta prema EAFRD-u te činjenicom da za predmetni zahvat nije propisana obveza procjene utjecaja zahvata na okoliš, Zakonom o zaštiti okoliša (NN 80/13, 153/13 i 78/15) predviđena je izrada elaborata zaštite okoliša. Ministarstvo, na osnovu elaborata izdaje potvrdu da su mjere zaštite okoliša određene elaboratom sukladne načelima zaštite okoliša uređenim Zakonom, naravno u slučaju da je pozitivan nalaz o prihvatljivosti zahvata s obzirom na utjecaj na okoliš. 

Potrebno je izraditi Elaborat zaštite okoliša s obzirom na usvojeno tehničko rješenje. Također je potrebno u Elaboratu obraditi utjecaj zahvata na vodno tijelo.

Zahtjev te opseg  i sadržaj elaborata zaštite okoliša definiran je člankom 82. Zakona o zaštiti okoliša i Uredbom o procjeni utjecaja zahvata na okoliš (NN 61/14 i 3/17). Člankom 25., odnosno prilogom VII. Uredbe definiran je sadržaj elaborata zaštite okoliša koji se prilaže uz zahtjev za ocjenu o potrebi procjene utjecaja zahvata za okoliš.

15.2.4.  GLAVNI PROJEKT 

Glavni projekt treba izraditi u skladu s važećim Zakonom o gradnji (NN 153/13, 20/17), Pravilnikom o obveznom sadržaju i opremanju projekta građevina te lokacijskom dozvolom koja je u postupku ishođenja kao i posebnim uvjetima javno-pravnih tijela. Napominjemo da u slučaju da je posebnim uvjetima javnopravnih tijela zatražena izrada posebnih elaborata, a koji nisu specificirano navedeni u ovom projektnom zadatku, Ugovaratelj ih je dužan izraditi o vlastitom trošku.

Za potrebe izrade glavnog projekta potrebno je geodetski snimiti trasu cjevovoda (položajno i visinski), kao i sve detalje (npr. križanja s kanalima, prometnicama, vodovodom, plinovodom i sl.). Ukupna duljina trase koju je potrebno snimiti ovisi o tehničkom rješenju koje će biti usvojeno u idejnom projektu s tim da je širina koridora koji je potrebno snimiti približno 5m. Kod križanja cjevovoda s ostalom infrastrukturom (npr. kanali, drugi cjevovodi, prometnice i sl.) potrebno je i detaljnije snimanje. Geodetsko snimanje terena mora biti izvedeno s dovoljnom točnošću da se temeljem njega može izraditi glavni i izvedbeni projekt.  

Radovi i dokumentacija treba biti usklađena sa Općim tehničkim uvjetima za radove u vodnom gospodarstvu (Hrvatske vode).

Glavni projekt mora sadržavati tehnička rješenja, uvjete i pravila, na temelju prethodno izrađenih podloga/elaborata, uzimajući u obzir rezultate tehničke revizije i studije izvodljivosti, a sve u skladu sa zakonskim propisima, pravilnicima i pravilima struke kako bi bili zadovoljeni bitni zahtjevi za građevine, adekvatna izgradnja i optimalna funkcionalnost sustava. Razina obrade Glavnog projekta treba biti takva da su sadržani svi potrebni elementi za ishođenje građevinskih dozvola.

Cjelovitu tehnologiju gradnje, od transporta i skladištenja materijala i opreme do završetka izgradnje, potrebno je detaljno razraditi i opisati, a suglasno propisima, pravilima struke te tehničkim normativima i standardima.

Okvirni sadržaj koji se treba izraditi u kompletu glavnog projekta:

· Građevinski projekt

· Elaborat zaštite na radu i zaštite od požara

· Program kontrole i osiguranja kvalitete

· Iskaz procijenjenih troškova građenja

Tehnička rješenja, uvjeti i pravila trebaju biti u izvedbenim projektima detaljno razrađena u prikladnom mjerilu, a u izvedbi poštivana, kako bi bili zadovoljeni bitni zahtjevi za građevine.

Procjenu troškova u glavnom projektu dati sukladno prethodno izrađenom troškovniku svih radova u xls. formatu s projektantskim jediničnim cijenama  (troškovnik za glavni projekt se ne uvezuje u projekt sukladno Pravilniku, ali se odvojeno dostavlja na kontrolu).

15.2.5.  IZVEDBENI PROJEKT

Nakon ishođenja građevinske dozvole, potrebno je izraditi izvedbeni projekt te na osnovu izrađenog i verificiranog Glavnog projekta i izdane Građevinske dozvole, a sve sukladno Pravilniku o obveznom sadržaju i opremanju projekta građevine, pravilima struke, propisima i sadržajem odgovarajućim takvoj vrsti projekata (poglavito potrebne situacije, nacrti i detalji u prigodnom mjerilu, planovi oplate, armature i betona, dispozicijske i montažerske sheme i nacrte, specifikacije opreme i radova, tehničke uvjete, posebne tehničke uvjete, detalji bravarije i sl.) te druge nacrte u skladu s regulativom.
15.2.6. DOKUMENTACIJA POTREBNA ZA PROVOĐENJE POSTUPKA JAVNE NABAVE RADOVA

Ugovaratelj je dužan sastaviti dokumentaciju potrebnu za provođenje postupka javne nabave radova za izgradnju sustava navodnjavanja Gat. Dokumentacija mora biti u skladu sa Zakonom o javnoj nabavi (NN 120/16), Zakonom o gradnji, Zakonom o poslovima i djelatnostima prostornog uređenja i gradnje (NN 78/15),  Zakonom o obavljanju geodetske djelatnosti (NN 152/08, 61/11 i 56/13) kao i drugim zakonima i podzakonskim propisima.  

Dokumentacija potrebna za provođenje postupka javne nabave radova treba se sastaviti na temelju izvedbenih projekata, a sadrži sljedeće cjeline: 

Knjiga 1
TEHNIČKE SPECIFIKACIJE

Knjiga 2
TROŠKOVNIK

Knjiga 3
 POPIS RASPOLOŽIVE DOKUMETACIJE I NACRTI 

Knjiga 4
TERMINSKI PLAN
15.2.6.1. Knjiga 1 Tehničke specifikacije 

Knjiga 1 Tehničke specifikacije treba imati okvirno slijedeći sadržaj:

1. O projektu  

a. kratak opis izvora financiranja Projekta

b. provedbena i kontrolna tijela u Projektu.

2. Opis građevine

a. kratak opis Projekta iz tehničkog opisa Glavnog projekta

b. specifične informacije o području (klimatološke i meteorološke značajke, hidrološke i inženjersko-geološke karakteristike terena

c. pregled geomehaničkih istražnih radova iz Glavnog projekta

d. popis javnopravnih tijela nadležnih za komunalnu i drugu infrastrukturu na području Projekta

3. Predmet ugovora

a. Radovi izgradnje sustava navodnjavanja 

b. Opseg usluga uključenih u ugovor

c. Izrada dokumentacije i terenski radovi

d. Pokusni rad

e. Tehnički pregled i ishođenje Uporabne dozvole

4. Posebni zahtjevi Naručitelja
Svi zahtjevi Naručitelja na koje se ne mogu primijeniti Opći tehnički uvjeti (OTU) za radove u vodnom gospodarstvu, moraju se opisati u ovom poglavlju. Ovi radovi mogu proizlaziti primjerice iz: 

· posebnih uvjeta javnopravnih tijela koji su ishođeni unutar upravnog postupka

· posebnih uvjeta iz postupka procjene utjecaja zahvata na okoliš i prirodu

· posebne tehnologije izvedbe radova definirane Izvedbenim projektima

· posebnih uvjeta Naručitelja glede rokova izvedbe radova a koji mogu utjecati na izbor tehnologije građenja ili na vrijeme izvođenja radova

5. Opći zahtjevi Naručitelja

a. Opći zahtjevi Naručitelja opisani u Opći tehnički uvjeti (OTU) za radove u vodnom gospodarstvu

6. Zakoni i norme

15.2.6.2. Knjiga 2
 TROŠKOVNIK

Troškovnik treba biti izrađen u predlošku Naručitelja koji je kompatibilan sa softverom za upravljanje projektima (Primavera). 

Opis stavke ne smije upućivati na određenu marku ili izvor ili određeni proces s obilježjima proizvoda ili usluga koje pruža određeni gospodarski subjekt. U slučaju izuzeća, u kojima je takav izraz popraćen oznakom ''jednakovrijedno'', navesti kriterije mjerodavne za ocjenu jednakovrijednosti. 

15.2.6.3. Knjiga 3
POPIS RASPOLOŽIVE DOKUMETACIJE I NACRTI 

a. popis raspoložive projektne i studijske dokumentacije i upravnih akata

b. odabrani nacrti iz izrađene projektne dokumentacije

15.2.6.4. Knjiga 4
 TERMINSKI PLAN

Knjiga 4 sadržava obrazac kojeg ponuditelj ispunjava. Terminski plan kao dio dokumentacije o nabavi radova treba biti izrađen prema stavkama iz rekapitulacije troškovnika.
Knjiga 4 također sadržava sve upute o izradi detaljnog terminskog plana kojeg će izrađivati odabrani ponuditelj nakon provedenog postupka javne nabave.
15.2.7.   STUDIJA IZVODLJIVOSTI

Vlada RH je 2005. godine, uzevši u obzir činjenicu da se prema veličini navodnjavanih površina Republika Hrvatska nalazi na jednom od posljednjih mjesta u Europi i činjenicu da prirodni resursi RH osiguravaju razvoj navodnjavanja poljoprivrednog zemljišta, pokrenula projekt Nacionalni projekt navodnjavanja i gospodarenja poljoprivrednim zemljištem i vodama – NAPNAV (2005.). Osnovni cilj projekta je poboljšanje gospodarenja prirodnim resursima. Očekuje se da će organiziranje infrastrukture u poljoprivredi, okrupnjavanje poljoprivrednih površina, uvođenje navodnjavanja i novih tehnologija proizvodnje, polučiti i učinkovitiju poljoprivrednu proizvodnju. Navedene mjere će, nadalje, potaknuti promjenu strukture proizvodnje uvođenjem dohodovnih kultura koje danas većinom uvozimo, te će projekt u konačnici rezultirati povoljnim makroekonomskim učinkom. 

U programskom razdoblju 2014-2020 Europska unija će posredstvom EPFRR-a  i nacionalnog Programa ruralnog razvoja dodjeljivati potporu za razvoj projekata navodnjavanja. Cilj ove mjere je smanjiti negativni utjecaj suše, stabilizirati poljoprivrednu proizvodnju te povećati konkurentnost cijelog poljoprivrednog sektora. 

U Republici Hrvatskoj, sredstvima EPFRR-a biti će (su)financirani: 

- novi projekti javnog navodnjavanja s ciljem povećanja navodnjavanih površina čiji će predlagatelji biti jedinice regionalne samouprave (županije), u iznosu do 100 % prihvatljivih troškova (do najviše 15 mil. EUR za pojedini projekt)  - Mjera 4.3.,

- projekti navodnjavanja („off farm“) koji obuhvaćaju izgradnju novih sustava u cilju povećanja poljoprivrednih površina pod navodnjavanjem ili rekonstrukciju postojećih sa svrhom optimalizacije i modernizacije, odnosno uštede vode, a koje će predlagati registrirani poljoprivrednici (OPG-i, poslovni subjekti, udruge) u iznosu do 50 % prihvatljivih troškova  i (5.000 EUR - 2 mil. EUR po projektu) – Mjera 4.1.

- oprema za navodnjavanje na parceli („on farm“) na zahtjev registriranih poljoprivrednika – Mjera 4.1.

Glede projekata za izgradnju novih sustava javnog  navodnjavanja, bespovratna sredstva moći će se dodijeliti za sve investicijske troškove, ukratko za sljedeće aktivnosti:  

· Izgradnja sustava navodnjavanja (akumulacije, kanali, cjevovodi, crpne stanice i sl.),

· Priključak na elektroenergetsku mrežu,

· Pripremna, studijska i projektna dokumentacija,

· Rješavanje imovinsko pravnih odnosa,

· Nadzor i kontrola kvalitete tijekom izgradnje, itd.

Pravila Europske Komisije, između ostalog, utvrđuju zahtjeve na izradu uvjeta za transparentni odabir projekta za (su)financiranje iz javnih izvora. Iz tog razloga je neophodno kako bi pojedini prijavitelji u samom zahtjevu, ili nekom od obveznih priloga, naveli informacije na čijim će osnovama davatelj sredstava odlučivati o prihvatljivosti projekta i eventualnoj dodjeli. U okviru ocjene pojedinačnih zahtjeva za sufinanciranje, posebna će se pozornost obratiti ukratko na sljedeće:

· Stopu prinosa projekta za društvo (ekonomska održivost, odnosno mjera povrata investicije za povratni period od najmanje 30 godina kao rezultat izrađene studije izvodljivosti ev. analize troškova i koristi),

· Lokaciju projekta (prioritet će imati projekti koji se nalaze u slabije razvijenim županijama te u područjima s većom aridnosti),

· Planiranu priključenost krajnjih korisnika (poljoprivrednika) na sustav, 

· Planiranu pogodnost tla za navodnjavanje,

· Status vodnih tijela, odnosno usklađenost projekta s Okvirnom direktivom o vodama,

· Rezultate analize o utjecaju projekta na okoliš/ekološku mrežu (projekt ne smije imati   značajne negativne utjecaje na okoliš/ekološku mrežu),

· Energetsku učinkovitost sustava,

· Uspostavljen sustav mjerenja zahvaćene/isporučene količine vode.

Potencijalni prijavitelji morati će sve te informacije navesti u zahtjevu za dodjelu bespovratnih sredstava, odnosno u obveznim prilozima. Jedan od tih priloga biti će i studija izvodljivosti koja neće samo odgovoriti na financijska i ekonomska pitanja, već će i predstaviti projekt kao kompleksnu cjelinu iz kojeg će biti vidljiva spremnost projekta za realizaciju, sposobnost prijavitelja za upravljanje projektom te ispunjavanje proklamiranih ciljeva projekta (prije svega potpora poljoprivrednom sektoru i povećanje njegove konkurentnosti) i u godinama poslije dobivanja potpore iz javnih izvora.

Kako bi se osigurali transparentni uvjeti za izbor projekata koji se financiraju iz javnih izvora (u skladu sa zahtjevima Europske Komisije) i osigurala tehnička pomoć potencijalnim prijaviteljima, izrađen je Vodič za izradu studija izvodljivosti projekata navodnjavanja koji se planiraju financirati kroz EPFRR u RH  (Eurovision d.o.o. i Provod – inženýrská společnost s.r.o., V.05., 2016.)

Provođenjem aktivnosti predviđenih ovim zadatkom, odnosno izradom studije izvodljivosti za projekt  stvara se kvalitetna podloga za projekt općenito ali i za potrebe prijave istog za financiranje sredstvima EPFRR-a, odnosno iz mjere 4.3. Programa ruralnog razvoja RH za programsko razdoblje 2014-2020. S tim u vezi, studiju izvodljivosti je potrebno izraditi u potpunosti u skladu s pravilima struke, postojećom raspoloživom dokumentacijom za projekt i Vodičem za izradu studija izvodljivosti projekata navodnjavanja koji se planiraju sufinancirati kroz EPFRR za programsko razdoblje 2014-2020 (Eurovision d.o.o. i Provod – inženýrská společnost s.r.o., V.05., 2016.)

Studija mora, sukladno navedenom Vodiču, sadržavati sljedeća poglavlja: 

1
Uvod
2
Predstavljanje investitora
3
Smještanje projekta u područje
4
Predmet projekta
5
Varijante rješavanja problema
6
Financijska i ekonomska analiza
7
Plan provedbe

8
Sažetak, zaključak


Ukoliko Naručitelj u postupku verificiranja studije ili u procesu odobrenja projekta od nadležnih tijela koji odobravaju projekt za financiranje istog iz sredstava EPFRR utvrdi opravdane nedostatke i/ili potrebne izmjene i dopune, Ugovaratelj je dužan isto učiniti na vlastiti trošak bez obzira da li je ugovor okončan ili ne.

15.3. POSTUPAK ISHOĐENJA POSEBNIH UVJETA I POTVRDA NA GLAVNI PROJEKT, KONTROLA GLAVNOG PROJEKTA, POSTUPAK OPPUO

Ugovaratelj je dužan sastaviti zahtjev za ishođenje posebnih uvjeta i potvrda na glavni projekt od strane svih javnopravnih tijela iz lokacijske dozvole, te isti dostaviti Naručitelju za predaju zahtjeva. Zahtjev za ishođenje posebnih uvjeta sadrži kompletni idejni projekt i sve elaborate koji su služili za izradu istog u elektronskom obliku (pdf. formatu) na CD-u ili poziv na poveznicu (link). Zahtjev za ishođenje potvrda sadrži kompletni glavni projekt i sve elaborate koji su služili za izradu istog u elektronskom obliku (pdf. formatu) na CD-u ili poziv na poveznicu (link). U slučaju da JPT zahtjeva drugačiji oblik dostave projekta, Ugovaratelj mu je dužan isto osigurati. 

Sukladno Pravilniku o kontroli projekta (NN 32/14), Naručitelj je dužan, bez odlaganja, provesti postupke kontrole glavnog projekta te ishoditi pisana izvješća o kontroli glavnog projekta ako su kontrole glavnog projekta potrebne. Ugovaratelj je dužan bez odlaganja obavijestiti Naručitelja da je projektna dokumentacija spremna za kontrolu i dostaviti svu dokumentaciju potrebnu za izvršenje kontrole glavnog projekta u potrebnom broju primjeraka.

Ukoliko Naručitelj u postupku verificiranja glavnih projekata i/ili ovlašteni revidenti angažirani od strane Naručitelja u sklopu provedbe kontrole glavnog projekta i/ili nadležno tijelo u sklopu postupka ishođenja rješenja za građenje utvrdi opravdane nedostatke i/ili potrebne izmjene glavnog projekta, Ugovaratelj je dužan isto učiniti na vlastiti trošak.

Ukoliko Naručitelj u postupku verificiranja izvedbenih projekata i tender dokumentacije utvrdi opravdane nedostatke i/ili potrebne izmjene, Ugovaratelj je dužan isto učiniti na vlastiti trošak.

Ugovaratelj je dužan sastaviti zahtjev za Ocjenu o potrebi procjene utjecaja zahvata na okoliš (OPUO) te isti dostaviti Investitoru za predaju zahtjeva.

15.4. POSEBNE ODREDBE

Sve elemente iz ove specifikacije usluga, odnosno projektnog zadatka Ugovaratelj je dužan riješiti u smislu važećih tehničkih standarda, normi i propisa i pravila struke te uz skladu s ostalom relevantnom važećom (dok traje ugovor) zakonskom i podzakonskom regulativom uvažavajući postojeće stanje na terenu za vrijeme trajanja realizacije usluga, odnosno ugovora. S obzirom na izmjene zakonske regulative koje je nemoguće predvidjeti prije ugovaranja poslova, obvezuje se Ugovaratelj da u okviru ugovorenog iznosa izvrši prilagodbu projektne dokumentacije eventualnim manjim izmjenama ukoliko ne iziskuju značajnije dodatne troškove. 

O svim eventualnim promjenama i nadopunama koje nisu obuhvaćene ovom specifikacijom usluga, odnosno projektnim zadatkom, a mogu se pojaviti tokom provedbe usluga, Ugovaratelj je u obvezi bez odlaganja obavijestiti Investitora te će se iste utvrditi zapisnički između Ugovaratelja i Investitora te postati sastavnim dijelom ove specifikacije usluga.

Glavni projektant je odgovoran za cjelovito sagledavanje svih dijelova projekta, u svim fazama i za njihovo uspješno odvijanje i objedinjavanje.

Svi imenovani projektanti (ovlašteni inženjeri), uključivo i glavni projektant (ovlašteni inženjer), kao i stručne osobe za poslove prethodnih istraživanja moraju zadovoljavati uvjete iz važećeg Zakona o poslovnim djelatnostima prostornog uređenja i gradnje.

Ukoliko Investitor i/ili od njih ovlaštene osobe (recenzenti/revidenti) i/ili ovlašteni revidenti za kontrolu glavnog projekta i/ili nadležno tijelo za izdavanje građevinske  dozvole i/ili javnopravna tijela u postupku provjere/verifikacije izrađene dokumentacije iz ovog projektnog zadatka utvrdi opravdane nedostatke i/ili potrebne izmjene dokumentacije, Ugovaratelj je dužan isto učiniti na vlastiti trošak bez obzira da li je ugovor okončan ili ne.

Investitor  će dostaviti Ugovaratelju sve postojeće podatke (u oblicima s kojima raspolaže)  u svezi ispunjenja obveza Ugovaratelja sukladno ovoj specifikaciji usluga, odnosno projektnog zadataka bez naknade.

Dostavljeni podaci i tehnička dokumentacija isključivo se mogu koristiti za ispunjenje obveza sukladnih ovoj specifikaciji usluga. Kod korištenja podataka Ugovaratelj je dužan poštovati autorska imovinska prava (imovinskopravna ovlaštenja) i autorska moralna prava autora podataka. Ugovaratelj nije ovlašten dobivene podatke umnožavati, presnimavati, modificirati, objavljivati pojedinačno na Internetu ili nekoj drugoj elektronskoj mreži, prodavati podatke ili tiskati u analognom obliku, radi stavljanja na raspolaganje, uz naknadu ili bez nje, drugim pravnim ili fizičkim osobama bez pisane suglasnosti Investitora. U slučaju bilo kakvog nepoštivanja navedenih uvjeta, Investitor je ovlašten pisanim putem uskratiti  pravo na korištenje podataka, sa danom dostave pisane obavijesti.

Ugovaratelj je dužan tijekom ispunjenja usluga koristiti i druge podloge i podatke, koje nisu navedene u ovoj specifikaciji usluga, ukoliko mogu poslužiti prilikom ispunjenja usluga.

15.5. PODACI I PODLOGE

Projektnu dokumentaciju sustava navodnjavanja Gat treba izraditi sukladno do sada izrađenim dokumentima, na temelju provedenih analiza i obrada i raspoloživih podloga:

· Prostorni plan Osječko-baranjske županije,

· Prostorni plan uređenja grada Donjeg Miholjca,

· Nacionalni projekt navodnjavanja i gospodarenja poljoprivrednim zemljištem i vodama u Republici Hrvatskoj (NAPNAV),

· Plan navodnjavanja područja Osječko-baranjske županije,

· Glavni i izvedbeni projekt sustava navodnjavanja Gat (Hidroing d.o.o. Osijek),

· Ostale podloge s kojima raspolažu Hrvatske vode i Osječko-baranjske županije.
15.6. PRILOG PROJEKTNOG ZADATKA

· Vodič za izradu studija izvodljivosti projekata navodnjavanja koji se planiraju sufinancirati kroz EPFRR za programsko razdoblje 2014-2020  (Eurovision d.o.o. i Provod – inženýrská společnost s.r.o., V.05., 2016.)
16. Troškovnik:
Standardizirani troškovnik je sastavni dio DoN i nalazi se u Prilogu 1. DoN u .xls dokumentu.
17. Mjesto izvršenja ugovora (isporuke projektne dokumentacije):

Osijek, Upravni odjel za poljoprivredu i ruralni razvoj, Trg A. Starčevića 2.
18. Rok početka i završetka izvršenja ugovora:

Ugovaratelj se obvezuje s izvršenjem usluge započeti odmah nakon potpisivanja Ugovora, a završiti sukladno slijedećoj dinamici:
· Agronomska osnova: 4 mjeseca od potpisivanja Ugovora

· Idejni projekt i Elaborat zaštite okoliša: 6 mjeseci od potpisivanja Ugovora;

· Glavni projekt i Studija izvodljivosti: 2 mjeseca od ishođenja lokacijske dozvole;

· Izvedbeni projekt: 1 mjesec nakon ishođenja Građevinske dozvole;

· Dokumentacija potrebna za provođenje postupka javne nabave radova: 2 mjeseca nakon ishođenja Građevinske dozvole. 
Ugovaratelj ima pravo na produženje ugovornih rokova ako nastupe okolnosti koje se smatraju višom silom te drugim opravdanim slučajevima kao što je nemogućnost pristupa terenu zbog vremenskih uvjeta za aktivnosti za koje je potreban terenski rad, a koje potvrde i odobre odgovorna osoba naručitelja za praćenje realizacije ugovora i odgovorna osoba Hrvatskih voda.

Rok za dovršenje ugovorenih poslova produžit će se za onoliko dana koliko je trajala smetnja, uzimajući u obzir i vrijeme potrebno za ponovnu organizaciju poslova i njihov nastavak.

Produženje roka neće se odobriti ako poslovi nisu započeti u roku predviđenom Ugovorom ili ako se Ugovaratelj nije pridržavao dinamike obavljanja poslova.

U navedenim slučajevima promijenjene okolnosti, utvrdit će se dodatkom ugovoru.
III. OSNOVE ZA ISKLJUČENJE GOSPODARSKOG SUBJEKTA
19. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
19.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
19.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Način dokazivanja nepostojanje osnova za isključenje gospodarskog subjekta iz podtočaka 19.1.i 19.2.

- Za potrebu utvrđivanja gore navedenih osnova za isključenje, ponuditelj  kao preliminarni dokaz ispunjava obrazac Europske jedinstvene dokumentacije ( u nastavku: ESPD), Dio III: Osnove za isključenje, Odjeljak A: Osnove povezane s kaznenim presudama, u tablici redak 2, za sve gospodarske subjekte u ponudi zasebno, osim za podugovaratelja na čiju se sposobnost gospodarski subjekt ne oslanja. 
- Ako naručitelj zatraži od ponuditelja ažurirani dokument, ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 19.1. ili podtočke 19.2.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 19.1. ili podtočke 19.2. ove DoN, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.
19.3. postoje osnove za isključenje iz podtočaka 19.1. i 19.2. ove točke u bilo kojem trenutku tijekom postupka javne nabave
19.4. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Način dokazivanja nepostojanje osnova za isključenje gospodarskog subjekta iz podtočke 19.4.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje, u tablici redak 1., za sve gospodarske subjekte u ponudi zasebno, kao i za sve podugovaratelje.
- Ako naručitelj zatraži od ponuditelja ažurirani dokument, ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove podtočke.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
20. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 19.1. i 19.2. DoN može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. ZJN 2016 iz postupka javne nabave je dvije godine od dana dotičnog događaja.
IV. - KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)

21. Uvjeti tehničke i stručne sposobnosti i njihove minimalne razine:
Temeljem članka 259. ZJN 2016, gospodarski subjekt mora dokazati da ima potrebne ljudske resurse, potrebne za izvršenje ugovora o javnoj nabavi.
Način dokazivanja uvjeta tehničke i stručne sposobnosti

Za potrebu utvrđivanja gore navedenog uvjeta sposobnosti ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, C: Tehnička i stručna sposobnost, točka 2.
Ako naručitelj zatraži od ponuditelja ažurirani popratni dokument, ponuditelj će sukladno članku 268. stavak 1. točka 4. ZJN 2016, dostaviti podatke o tehničkim stručnjacima koji će biti angažirani, neovisno o tome pripadaju li izravno gospodarskom subjektu.
Uvjeti sposobnosti u slučaju zajednice gospodarskih subjekata:

U slučaju zajednice gospodarskih subjekata Naručitelj će prihvatiti dokaz tehničke i stručne sposobnosti od bilo kojeg člana zajednice gospodarskih subjekata.  
22.  Oslanjanje na sposobnost drugih subjekata:

Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točke 21. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

Javni naručitelj obvezan je, sukladno pododjeljcima 1. – 3. Odjeljka C ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Javni naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
23. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)- točka 19. DoN.

- ispunjava traženi kriterij za odabir gospodarskog subjekta – točka 21. DoN.

- može dostaviti dokumente iz točaka 19. i 21. DoN.
Gospodarski subjekt dostavlja europsku jedinstvenu dokumentaciju o nabavi na standardnom obrascu u doc. formatu koji se nalazi u Prilogu 2. DoN.
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan ESPD obrazac.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni ESPD obrazac.
Ako se gospodarski subjekt oslanja na sposobnost drugog subjekta, obvezan je u ponudi dostaviti zasebnu europsku jedinstvenu dokumentaciju o nabavi koja sadržava podatke iz točke 19. i 21. DoN za tog subjekta.
Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni ESPD kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno podtočki 19.4. DoN.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.
Ako javni naručitelj može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podatci i izjava o pristanku, ako je potrebno.

U Dijelu II podaci pod B: Podaci o zastupnicima gospodarskog subjekta, ispunjavaju se isključivo ako gospodarski subjekt, koji dostavlja ESPD obrazac za potrebe konkretnog postupka nabave, ima osobu ovlaštenu za zastupanje različitu od osobe navedene u sudskom registru (npr. na temelju punomoći i sl.).
ESPD obrazac je Prilog 2. DoN. Radi lakšeg snalaženja gospodarskih subjekata prilikom popunjavanja ESPD-a, javni naručitelj je žuto označio polja koja treba popuniti. Popunjeni ESPD obrazac ne mora biti potpisan niti ovjeren.
24. Provjera:
Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj može prije donošenja odluke u ovom postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente u skladu s točkama 19. do 21. DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.
Javni naručitelj može pozvati gospodarske subjekte da nadopune ili objasne dokumente zaprimljene sukladno točkama 19. do 21. DoN.
Ako ponuditelj koji je podnio najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 19. do 21. DoN, javni naručitelj obvezan je odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODATCI O PONUDI

25. Sadržaj i način izrade ponude:
Ponuda je izjava volje ponuditelja u pisanom obliku da će izvesti radove, u skladu s uvjetima i zahtjevima iz DoN. 
Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.
U roku za dostavu ponude ponuditelj može izmijeniti svoju ponudu ili od nje odustati.
Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.
PONUDA SADRŽI NAJMANJE:

1. Uvez ponude

2. Popunjen ESPD obrazac 
3. Popunjen troškovnik
4. Jamstvo za ozbiljnost ponude 
5. Dokaz o uplaćenom jamstvu za ozbiljnost ponude skeniran i priložen uz elektroničku ponudu – ako je primjenjivo (u slučaju novčanog pologa)
6. Popis referenci za glavnog projektanta
7. Popis referenci za stručnjaka za hidrotehniku

8. Popis referenci za stručnjaka za izradu agronomske osnove

9. Popis referenci za stručnjaka koji će voditi izradu elaborata zaštite okoliša

10. Popis referenci za stručnjaka za izradu studije izvodljivosti
Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

26. Način dostave ponude:
1.1. Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.
Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.
Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.
Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.
1.2.  Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:
Osječko-baranjska županija, Služba za javnu nabavu, Kapucinska 40/II, 31000 Osijek.
Na omotnici mora biti naznačeno:

- na prednjoj strani:  

 OSJEČKO-BARANJSKA ŽUPANIJA
SLUŽBA ZA JAVNU NABAVU

Kapucinska 40/II

31000 OSIJEK
Ev. br. nabave: NMV 19/17
Predmet nabave: Izrada projektne dokumentacije SN Gat
dio/dijelovi ponude koji se dostavlja/ju odvojeno
››NE OTVARAJ‹‹

- na poleđini:
NAZIV I ADRESA PONUDITELJA/ZAJEDNICE PONUDITELJA
27. Varijante ponuda:
Varijante ponuda nisu dopuštene.
28. Način određivanja cijene ponude:
Cijena ponude je nepromjenjiva tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave i ostalo).

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
29. Valuta ponude:
Cijena ponude izražava se u hrvatskim kunama.
30. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.
S obzirom na predmet ovoga postupka javne nabave kvaliteta angažiranog stručnog osoblja može značajno utjecati na razinu uspješnosti izvršenja ugovora te stoga, a temeljem članka 284. stavak 2. točka 2. ZJN 2016, Naručitelj može koristiti kvalifikacije i iskustvo osoblja angažiranog na izvršenju ugovora kao kriterije za odabir ponude. 
Temeljem Smjernica br. 2, Kriteriji za odabir ekonomski najpovoljnije ponude, verzija 1.0 od lipnja 2017. godine objavljenih od strane Ministarstva gospodarstva, Uprave za politiku javne nabave, naručitelj u ovom postupku javne nabave primjenjuje apsolutni model ocjene ponuda.
Glavna osobina apsolutnih modela ocjene ponuda je da ocjena pojedine ponude ne ovisi o ostalim ponudama dostavljenim u postupku javne nabave. Naručitelj za svaki od kriterija odabira utvrđuje određeni novčani iznos za koji se umanjuje cijena ponude. Ne-cjenovnim kriterijima odabira ne pridaje se relativni značaj u postotcima, već se svakom kriteriju pridaje određena novčana vrijednost. Naručitelj odabire ponudu s najnižom usklađenom cijenom. 
Važno je istaknuti da naručitelj pri tome plaća stvarnu cijenu iz ponude, jer usklađena cijena ima isključivu svrhu odabira ENP.
Ukoliko ponuditelj nije ostvario niti jednu referencu isto nije razlog za odbijanje ponude. 
Usklađena cijena takve ponude bit će jednaka ponuđenoj cijeni.

Kao kriteriji za odabir ekonomski najpovoljnije određuje se:
1. Cijena iskazana u ponudi koja se ocjenjuje (CP)
2. Specifične reference stručnog tima:
2.1.  Broj izrađenih projekta za sustave javnih navodnjavanja poljoprivrednog 
zemljišta  koje je vodio glavni projektant (u svojstvu glavnog projektanta), minimalne površine navodnjavanog zemljišta 300 ha, za koje je bilo potrebno ishođenje građevinske dozvole (RGP).
Umanjenja ponuđene cijene za ovaj kriterij predviđena su, kako slijedi:

a) 1 projekt = 20.000,00 kuna

b) 2 projekta =  40.000,00 kuna

c) 3 projekta =  60.000,00 kuna

d) 4 projekta =  80.000,00 kuna

e) 5 i više projekata = 100.000,00 kuna

Naručitelj je ocijenio da je za kvalitetno izvršenje ugovora bitno da glavni projektant ima iskustvo vođenja izrade projekta (u svojstvu glavnog projektanta), za sustave javnih navodnjavanja poljoprivrednog zemljišta minimalne površine navodnjavanog zemljišta 300 ha, za koje je bilo potrebno ishođenje građevinske dozvole. Ponude u kojima bude predložen glavni projektant sa više iskustva ostvariti će pravo na veća umanjenja cijene, kako je gore navedeno.
U svrhu dokazivanja ponuditelj je dužan ispuniti popis referenci za glavnog projektanta i dostaviti dokaze iz kojih je nesporno vidljivo da je predloženi glavni projektant bio glavni projektant u izradi projekta za sustav javnih navodnjavanja poljoprivrednog zemljišta minimalne površine navodnjavanog zemljišta 300 ha, za koje je bilo potrebno ishođenje građevinske dozvole (preslike stranica projekta, preslika građevinske dozvole i sl.).
2.2. Broj projekata koje je izradio stručnjak za hidrotehniku za sustave javnih 
navodnjavanja poljoprivrednog zemljišta, minimalne površine navodnjavanog zemljišta 300 ha, za koje je bilo potrebno ishođenje građevinske dozvole (RSH).
Umanjenja ponuđene cijene za ovaj kriterij predviđena su, kako slijedi:

a) 1 projekt = 10.000,00 kuna

b) 2 projekta =  20.000,00 kuna

c) 3 projekta =  30.000,00 kuna

d) 4 projekta =  40.000,00 kuna

e) 5 i više projekata = 50.000,00 kuna

Naručitelj je ocijenio da je za kvalitetno izvršenje ugovora bitno da stručnjak za hidrotehniku ima iskustvo u izradi projekta za sustave javnih navodnjavanja poljoprivrednog zemljišta minimalne površine navodnjavanog zemljišta 300 ha, za koje je bilo potrebno ishođenje građevinske dozvole. Ponude u kojima bude predložen stručnjak za hidrotehniku sa više iskustva ostvariti će pravo na veća umanjenja cijene, kako je gore navedeno.

U svrhu dokazivanja navedenog ponuditelj je dužan ispuniti popis referenci za stručnjaka za hidrotehniku i dostaviti dokaze iz kojih je nesporno vidljivo da je predloženi stručnjak sudjelovao u izradi projekta za sustav javnih navodnjavanja poljoprivrednog zemljišta minimalne površine navodnjavanog zemljišta 300 ha, za koje je bilo potrebno ishođenje građevinske dozvole (preslike stranica projekta, preslika građevinske dozvole isl.).
2.3. Broj izrađenih agronomskih osnova za sustave javnih navodnjavanja 
poljoprivrednog zemljišta, minimalne površine navodnjavanog zemljišta 300 ha, koje je izradio stručnjak za agronomiju (RAO).
Umanjenja ponuđene cijene za ovaj kriterij predviđena su, kako slijedi:

a) 1 izrađena agronomska osnova = 10.000,00 kuna

b) 2 izrađene agronomske osnove =  20.000,00 kuna

c) 3 izrađene agronomske osnove =  30.000,00 kuna

d) 4 izrađene agronomske osnove =  40.000,00 kuna

e) 5 i više izrađenih agronomskih osnova = 50.000,00 kuna

Naručitelj je ocijenio da je za kvalitetno izvršenje ugovora bitno da stručnjak agronom koji će izraditi agronomsku osnovu ima iskustvo u izradi agronomske osnove za sustave javnih navodnjavanja poljoprivrednog zemljišta minimalne površine navodnjavanog zemljišta 300 ha. Ponude u kojima bude predložen stručnjak za izradu agronomske osnove sa više iskustva ostvariti će pravo na veća umanjenja cijene, kako je gore navedeno.

U svrhu dokazivanja navedenog ponuditelj je dužan ispuniti popis referenci za stručnjaka za izradu agronomske osnove i dostaviti dokaze iz kojih je nesporno vidljivo da je predloženi stručnjak izradio agronomsku osnovu za sustav javnih navodnjavanja poljoprivrednog zemljišta minimalne površine navodnjavanog zemljišta 300 ha (preslike stranica agronomske osnove isl.).
2.4. Broj studija o utjecaju na okoliš ili elaborata zaštite okoliša za sustave  

javnih navodnjavanja poljoprivrednog zemljišta koje je vodio stručnjak iz područja zaštite okoliša kao voditelj stručnih poslova (RZO).
Umanjenja ponuđene cijene za ovaj kriterij predviđena su, kako slijedi:

a) 1 izrađena studija o utjecaju na okoliš ili elaborat zaštite okoliša = 10.000,00 kuna

b) 2 izrađene studije o utjecaju na okoliš ili elaborata zaštite okoliša =  20.000,00 kuna

c) 3 izrađene studije o utjecaju na okoliš ili elaborata zaštite okoliša =  30.000,00 kuna

d) 4 izrađene studije o utjecaju na okoliš ili elaborata zaštite okoliša =  40.000,00 kuna

e) 5 i više izrađenih studija o utjecaju na okoliš ili elaborata zaštite okoliša = 50.000,00

Naručitelj je ocijenio da je za kvalitetno izvršenje ugovora bitno da stručnjak iz područja zaštite okoliša koji će voditi izradu elaborata zaštite okoliša ima iskustvo u vođenju stručnih poslova izrade studije o utjecaju na okoliš ili elaborata zaštite okoliša za sustave javnih navodnjavanja poljoprivrednog zemljišta. Ponude u kojima bude predložen stručnjak koji će voditi izradu elaborata zaštite okoliša sa više iskustva ostvariti će pravo na veća umanjenja cijene, kako je gore navedeno.

U svrhu dokazivanja navedenog ponuditelj je dužan ispuniti popis referenci za stručnjaka koji će voditi izradu elaborata zaštite okoliša i dostaviti dokaze iz kojih je nesporno vidljivo da je predloženi stručnjak vodio izradu studije o utjecaju na okoliš ili elaborata zaštite okoliša za sustav javnih navodnjavanja poljoprivrednog zemljišta (preslike stranica studije/elaborata isl.).
2.5. Broj studija izvodljivosti za sustave javnih navodnjavanja poljoprivrednog 
zemljišta, minimalne površine navodnjavanog zemljišta 300 ha, koje je izradio stručnjak koji će izrađivati studiju izvodljivosti (RSI).
Umanjenja ponuđene cijene za ovaj kriterij predviđena su, kako slijedi:

a) 1 izrađena studija izvodljivosti = 10.000,00 kuna

b) 2 izrađene studije izvodljivosti =  20.000,00 kuna

c) 3 izrađene studije izvodljivosti =  30.000,00 kuna

d) 4 izrađene studije izvodljivosti =  40.000,00 kuna

e) 5 i više izrađenih studija izvodljivosti = 50.000,00 kuna.

Naručitelj je ocijenio da je za kvalitetno izvršenje ugovora bitno da stručnjak koji će izrađivati studiju izvodljivosti ima iskustvo u izradi studija izvodljivosti za sustave javnih navodnjavanja poljoprivrednog zemljišta minimalne površine navodnjavanog zemljišta 300 ha. Ponude u kojima bude predložen stručnjak za izradu studije izvodljivosti sa više iskustva ostvariti će pravo na veća umanjenja cijene, kako je gore navedeno.

U svrhu dokazivanja navedenog ponuditelj je dužan ispuniti popis referenci za stručnjaka za izradu studije izvodljivosti i dostaviti dokaze iz kojih je nesporno vidljivo da je predloženi stručnjak izradio studiju izvodljivosti za sustav javnih navodnjavanja poljoprivrednog zemljišta minimalne površine navodnjavanog zemljišta 300 ha (preslike stranica studije izvodljivosti isl.).
Formula po kojoj se izračunava ekonomski najpovoljnija ponuda je:

UP = CP – NV (RGP + RSH + RAO +  RZO + RSI)
UP    = usklađena cijena

CP    = cijena ponude 

NV    = ukupna novčana vrijednost umanjenja dodatnih kriterija
(RGP + RSH + RAO +  RZO + RSI)

RGP = novčana vrijednost umanjenja za kriterij „Broj izrađenih projekta za sustave javnih navodnjavanja poljoprivrednog zemljišta koje je vodio glavni projektant, minimalne površine navodnjavanog zemljišta 300 ha, za koje je bilo potrebno ishođenje građevinske dozvole“
RSH = novčana vrijednost umanjenja za kriterij „Broj projekata koje je izradio stručnjak za hidrotehniku za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, za koje je bilo potrebno ishođenje građevinske dozvole“
RAO = novčana vrijednost umanjenja za kriterij „Broj izrađenih agronomskih osnova za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, koje je izradio stručnjak za agronomiju“
RZO = novčana vrijednost umanjenja za kriterij „Broj studija o utjecaju na okoliš ili elaborata zaštite okoliša za sustave javnih navodnjavanja poljoprivrednog zemljišta koje je vodio stručnjak iz područja zaštite okoliša kao voditelj stručnih poslova“
RSI = novčana vrijednost umanjenja za kriterij „Broj studija izvodljivosti za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, koje je izradio stručnjak koji će izrađivati studiju izvodljivosti“.
31. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.
32. Rok valjanosti ponude:
Rok valjanosti ponude je do __. _________ 201_. godine. 
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
33. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

VII. OSTALE ODREDBE

34. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata  mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem. 

Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije. 
U ponudi zajednice ponuditelja mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban ESPD i pojedinačno dokazati nepostojanje okolnosti iz točke 19. DoN.
U slučaju zajednice ponuditelja u ESPD obrascu Dio II.: Podaci o gospodarskom subjektu A: PODACI O GOSPODARSKOM SUBJEKTU ispod stupca „Sudjeluje li gospodarski subjekt u postupku nabave zajedno s drugim gospodarskim subjektima ?“ u stupcu „Ako je odgovor da: a) navedite ulogu gospodarskog subjekta u skupini (voditelj, odgovoran za određene zadaće…) mora biti napisano:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

35. Odredbe koje se odnose na podugovaratelje:
Gospodarski subjekt koji namjerava dati dio ugovora o javnoj nabavi u podugovor obvezan je u ponudi:
- navesti koji dio ugovora namjerava dati u podugovor (predmet ili količina, vrijednost ili postotni udio)
- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
- dostaviti europsku jedinstvenu dokumentaciju o nabavi za podugovaratelja

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ugovaratelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor
- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor.

Uz navedene zahtjeve iz ove podtočke, ugovaratelj javnom naručitelju dostavlja podatke i dokumente sukladno stavku 1. ove točke za novog podugovaratelja.

Sukladno članku 221. stavak 1. ZJN 2016 podugovaratelj mora dokazati nepostojanje okolnosti iz podtočke 19.4. DoN.
Javni naručitelj ne smije odobriti zahtjev ugovaratelja za promjenu ili uvođenje novog podugovaratelja te preuzimanje dijela ugovora:

- u slučaju promjene ili uvođenja novog podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju preuzimanje dijela ugovora, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.
Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.
Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. Ugovaratelj mora svom računu priložiti račune svojih podugovaratelja koje je prethodno potvrdio.
U slučaju angažiranja podugovaratelja na koje se gospodarski subjekt ne oslanja, u ESPD obrascu, Dio II.: Podaci o gospodarskom subjektu, D: Podaci o podugovarateljima na čije se sposobnosti gospodarski subjekt ne oslanja, gospodarski subjekt odgovara sa da i navodi predložene podugovaratelje.
36. Jamstva
36.1. Jamstvo za ozbiljnost ponude:
Ponuditelj je obvezan u ponudi priložiti jamstvo za ozbiljnost ponude u obliku bankarske garancije sukladno članku 1039. Zakona o obveznim odnosima. 

U bankarskoj garanciji mora biti navedeno sljedeće:

- da je korisnik garancije Osječko-baranjska županija,

- da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 30.000,00 kuna u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti bankarske garancije mora biti najmanje do isteka roka valjanosti ponude odnosno __. ___________ 201_. godine.
Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

U slučaju zajednice ponuditelja, naručitelj će prihvatiti jamstvo koje glasi na bilo kojega člana zajednice ponuditelja (garanta).

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno podtočki 24.2. DoN. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora, odnosno dostave jamstva za uredno ispunjenje ugovora.
36.2. Jamstvo za uredno ispunjenje ugovora, za slučaj povrede ugovornih obveza:

Ugovaratelj je dužan nakon primitka potpisanog Ugovora, a najkasnije u roku od 10 dana, naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez PDV-a, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima, s jamstvenim rokom od ______.
Jamstvo za uredno ispunjenje ugovora naplatit će se u slučaju povrede ugovornih obveza.

Neiskorišteno jamstvo naručitelj će vratiti izvršitelju nakon izvršenja predmetne usluge.

36.3. Napomena:
Sukladno članku 214. stavku 4. Zakona o javnoj nabavi, neovisno o sredstvima jamstva iz ove točke koje je javni naručitelj odredio, ponuditelj može dati novčani polog u traženom iznosu. Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja

37. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno podtočki 25.2. DoN zaključno do __. studenog 2017. godine do __:__ sati.
Javno otvaranje ponuda održat će se __. studenog 2017. godine do __:__ sati u prostorijama Službe za javnu nabavu, Kapucinska 40/II, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu  i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 3. DoN) predati članovima Stručnog povjerenstva za javnu nabavu neposredno prije javnog otvaranja ponuda.
38. Dokumenti koji će se nakon završetka postupka javne nabave vratiti ponuditeljima:
Javni naručitelj će vratiti neodabranim ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja ugovora, odnosno dostave jamstva za uredno ispunjenje ugovora.
39. Prijedlog ugovora o javnoj nabavi (Posebni uvjeti za izvršenje ugovora):
Prijedlog ugovora  je sastavni dio DoN (Prilog 4.).

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 30 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.
40. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 60 (šezdeset) dana od isteka roka za dostavu ponuda.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju javni naručitelj će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

41. Rok, način i uvjeti plaćanja:
Naručitelj se obvezuje plaćati temeljem ispostavljenih i ovjerenih računa u roku 30 dana od dana zaprimanja računa.
Plaćanje dospijeva prema sljedećoj dinamici:

· iznos od ________ kuna nakon izrade i predaje naručitelju agronomske osnove i idejnog projekta
· iznos od ________ kuna nakon izrade i predaje naručitelju elaborata zaštite okoliša 
· iznos od_________kuna nakon izrade predaje naručitelju glavnog projekta 

· iznos od_________kuna nakon izrade i predaje naručitelju Studije izvodljivosti.

· iznos od_________kuna nakon izrade i predaje naručitelju izvedbenog projekta i   dokumentacije potrebne za provođenje postupka javne nabave radova.
Plaćanje po zadnjem računu vršit će se na način da će se dio do 90 % (devedeset posto) od ukupno ugovorenog iznosa platiti u roku od 30 (trideset) dana od dana primitka zadnjeg računa, a preostalih 10 % (deset posto) nakon pregleda predane dokumentacije od strane Naručitelja i izvršenih korekcija dokumentacije, ako ih Naručitelj zatraži. 

Ugovoreni iznos na prethodno utvrđen način platiti će se na IBAN ugovaratelja/ članova zajednice ponuditelja/ podugovaratelja.
42. Uvjeti i zahtjevi koji moraju biti ispunjeni sukladno posebnim propisima ili stručnim pravilima:
42.1. Obavljanje poslova projektiranja:

- Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske:
Prema članku 17. Zakona o poslovima i djelatnostima prostornog uređenja i gradnje (NN 78/15), poslove projektiranja u svojstvu odgovorne osobe (projektanta i/ili glavnog projektanta) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru.
Prema članku 19. Zakona o poslovima i djelatnostima prostornog uređenja i gradnje, ovlašteni arhitekt i ovlašteni inženjer mogu obavljati poslove projektiranja i/ili stručnog nadzora građenja samostalno u vlastitom uredu, zajedničkom uredu ili pravnoj osobi registriranoj za tu djelatnost.
Prema članku 22. Zakona o poslovima i djelatnostima prostornog uređenja i gradnje, pravna osoba registrirana za poslove projektiranja i/ili stručnog nadzora građenja mora u obavljanju tih poslova imati zaposlenog ovlaštenog arhitekta ili ovlaštenog inženjera. 

Odabrani ponuditelj, najkasnije do potpisivanja ugovora, mora dostaviti dokumente iz kojih je razvidno da je ovlašten za obavljanje djelatnosti projektiranja građevina u smislu izrade građevinskog projekta.
Ponuditelji sa sjedištem u RH dostavljaju potvrdu/rješenje o upisu u upisnik ureda za samostalno obavljanje poslova projektiranja, odnosno potvrdu/rješenje o upisu u upisnik zajedničkih ureda, a pravna osoba izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana i dokaz da ima zaposlenog ovlaštenog arhitekta ili ovlaštenog inženjera 
- Strana pravna osoba:

Sukladno poglavlju VIII. članku 69. Zakona o poslovima i djelatnostima prostornog uređenja i gradnje (NN 78/15), strana pravna osoba sa sjedištem u drugoj državi ugovornici EGP-a (Europskog gospodarskog prostora) koja u toj državi obavlja djelatnost projektiranja može u Republici Hrvatskoj privremeno ili povremeno obavljati one poslove koje je prema propisima države u kojoj ima sjedište ovlaštena obavljati, nakon što o tome obavijesti Ministarstvo nadležno za poslove graditeljstva i prostornog uređenja izjavom u pisanom obliku. Uz izjavu strani ponuditelj mora priložiti isprave kojim se dokazuje: pravo obavljanja djelatnosti u državi sjedišta strane pravne osobe i da je osigurana od odgovornosti za štetu koju bi obavljanjem djelatnosti mogla učiniti investitoru ili drugim osobama.
Prema članku 70. strana pravna osoba sa sjedištem u drugoj državi ugovornici EGP-a koja obavlja djelatnost projektiranja, može u Republici Hrvatskoj trajno obavljati djelatnost pod istim uvjetima kao pravna osoba sa sjedištem u Republici Hrvatskoj, u skladu sa Zakonom o poslovima i djelatnostima prostornog uređenja i gradnje i drugim posebnim propisima.
Prema članku 71. st.1. strana pravna osoba sa sjedištem u trećoj državi (država nije članica STO) koja u trećoj državi obavlja djelatnost projektiranja ima pravo u Republici Hrvatskoj, pod pretpostavkom uzajamnosti, privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje (NN 78/15) i drugim posebnim propisima (potrebno je dokazati pretpostavku uzajamnosti iz dvostranih međunarodnih ugovora Republike Hrvatske i države strane pravne osobe).
Prema članku 71. st.2. strana pravna osoba sa sjedištem u trećoj državi (država je članica STO (Svjetske trgovinske organizacije)) koja u trećoj državi obavlja djelatnost projektiranja ima pravo u Republici Hrvatskoj privremeno ili povremeno obavljati tu djelatnost u skladu sa Zakonom o poslovima i djelatnostima prostornog uređenja i gradnje i drugim posebnim propisima.
Strana pravna osoba koja ne posjeduje ovlaštenje za trajno obavljanje djelatnosti projektiranja u Republici Hrvatskoj, u slučaju dodjele ugovora, dužna je Naručitelju do potpisivanja ugovora dostaviti dokaz o postupanju sukladno članku 69. Zakona o poslovima i djelatnostima prostornog uređenja i gradnje (NN 78/2015).

Ukoliko najpovoljniji ponuditelj do isteka roka za potpis ugovora o javnoj nabavi ne dostavi preslike potrebnih dokumenata smatrat će se da je odustao od svoje ponude te će naručitelj, sukladno članku 214. stavak 1. točka 1. ZJN 2016, naplatiti jamstvo za ozbiljnost ponude.
42.2. Ovlaštenik za stručne poslove zaštite okoliša:
Sukladno članku 40. stavak 1. Zakona o zaštiti okoliša (u daljnjem tekstu: ZZO), stručne poslove zaštite okoliša, obavlja pravna osoba ovlaštena za stručne poslove zaštite okoliša, (u daljnjem tekstu: ovlaštenik). 

Sukladno članku 40. stavak 2. podtočka 12. ZZO, ovlaštenik može obavljati poslove koji se odnose na izradu elaborata o zaštiti okoliša koji se odnose na zahvate za koje nije propisana obveza procjene utjecaja na okoliš.

Sukladno članku 40. stavak 5. ZZO, ovlaštenik može započeti obavljati neki od poslova iz stavka 2. nakon što ishodi suglasnost Ministarstva za obavljanje tih poslova.

Sukladno članku 40. stavak 10. ZZO, za obavljanje manje složenih stručnih poslova zaštite okoliša, iz stavka 2. podstavaka 12., 24., 25. i 26. istog članka ovlaštenik može biti i fizička osoba.
Slijedom navedenog, ponuditelj je dužan, a najkasnije do potpisivanja ugovora, dostaviti dokaz da ima suglasnost Ministarstva za obavljanje poslove koji se odnose na izradu elaborata o zaštiti okoliša koji se odnose na zahvate za koje nije propisana obveza procjene utjecaja na okoliš ili da ima na raspolaganju fizičku osobu ovlaštenika koji ima suglasnost Ministarstva za obavljanje navedenih poslova.
Ukoliko najpovoljniji ponuditelj do isteka roka za potpis ugovora o javnoj nabavi ne dostavi preslike potrebnih dokumenata smatrat će se da je odustao od svoje ponude te će naručitelj, sukladno članku 214. stavak 1. točka 1. ZJN 2016, naplatiti jamstvo za ozbiljnost ponude.

42.3. Koordinator zaštite na radu tijekom izrade projekta:
Sukladno članku 73. Zakona o zaštiti na radu („Narodne novine“ broj 71/14., 118/14. i 154/14.) Investitor je obvezan primjenjivati opća načela prevencije i pravila zaštite na radu u svim fazama projektiranja i pripremi projekta kada se odlučuje o oblikovnim, tehničkim, tehnološkim, odnosno organizacijskim vidovima kako bi se nesmetano planirale različite aktivnosti ili faze rada koje se trebaju izvoditi istodobno ili u slijedu i procjenjuje vrijeme potrebno za dovršenje takvih radova ili faze rada u skladu s planom izvođenja radova.
Investitor je obvezan osigurati da se pri projektiranju građevina namijenjenih za rad u skladu s posebnim propisom izradi elaborat zaštite na radu koji obuhvaća i razrađuje način primjene pravila zaštite na radu pri korištenju građevina namijenjenih za rad.

Investitor, vlasnik građevine, koncesionar ili druga osoba za koju se izrađuje glavni projekt, mora imenovati jednog ili više koordinatora zaštite na radu tijekom izrade projekta i tijekom građenja kada radove izvode ili je predviđeno da ih izvode dva ili više izvođača.

Slijedom navedenog, ponuditelj je dužan, a najkasnije do potpisivanja ugovora, dostaviti dokaz da ima na raspolaganju osobu koja ima pravo obavljati poslove koordinatora zaštite na radu tijekom izrade projekta, a kojega će naručitelj ugovorom o javnoj nabavi iz točke 39. DoN imenovati za navedene poslove.
43. Rok za izjavljivanje žalbe na dokumentaciju o nabavi te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

Žalba koja nije dostavljena naručitelju u roku žalbe smatra se nepravodobnom.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420., stavku 1. ZJN 2016.

44. Drugi podaci koje naručitelj smatra potrebnima:
44.1. Izmjena i/ili dopuna DoN:
Javni naručitelj može izmijeniti ili dopuniti DoN do isteka roka za dostavu ponuda.
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj obvezan je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. ove točke, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju iz alineje 3. ove točke, javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

44.2. Dopune, pojašnjenja i nužne informacije sukladno članku 293. ZJN 2016
Sukladno članku 293. Zakona o javnoj nabavi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 (pet) dana. 

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 

Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.
Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti ponuditelja da iste dostavi tijekom pregleda i ocjene ponuda.
45. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

VIII. PRILOZI
PRILOG 1. - TROŠKOVNIK

Standardizirani troškovnik je dostupan je za preuzimanje putem Elektroničkog oglasnika javne nabave u .xls formatu zajedno s DoN.

PRILOG 2. – ESPD
ESPD obrazac je prilog 2. DoN u .docx formatu i dostupan je za preuzimanje putem Elektroničkog oglasnika javne nabave zajedno s DoN.

PRILOG 3.- OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave male vrijednosti Izrade projektne dokumentacije SN Gat, koje će se održati ____________ 2017. godine u __:00 sati u prostorijama Službe za javnu nabavu, Kapucinska 40/II, Osijek.
U _____________, _________ 2017. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.
PRILOG 4. – PRIJEDLOG UGOVORA
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan Ivan Anušić (u daljnjem tekstu: NARUČITELJ)
i

_________________________________________(u ime zajednice ponuditelja:___________________                          
_________________________________________________________________ukoliko je primjenjivo) 

koje zastupa direktor____________________________________ (u daljnjem tekstu: UGOVARATELJ)

sklopili su sljedeći:

UGOVOR

o izradi projektne dokumentacije SN Gat 
(broj: U-NMV 19/17)
I. PREDMET UGOVORA

Članak 1.

Predmet ovoga Ugovora je izrada agronomske osnove, idejnog projekta, elaborata zaštite okoliša, glavnog projekta, izvedbenog projekta, dokumentacije potrebne za provođenje postupka javne nabave radova sukladno Zakonu o javnoj nabavi i Studije izvodljivosti (dalje: izrada projektne dokumentacije), prema projektnom zadatku kojeg su izradile Hrvatske vode, pravna osoba za upravljanje vodama, a u svrhu proširenja sustava navodnjavanja Gat.
Na temelju provedenog otvorenog postupka javne nabave male vrijednosti izrade projektne dokumentacije SN Gat, koji se vodi pod evidencijskim brojem NMV 19/17, NARUČITELJ je Rješenjem o odabiru (KLASA: ______________, URBROJ: _____________ od__ . ____2017. godine odabrao ponudu UGOVARATELJA broj _____od ___________2017. godine kao najpovoljniju ponudu sukladno kriterijima za odabir gospodarskog subjekta i ponude te uvjetima i zahtjevima iz dokumentacije o nabavi (dalje: DoN).
Članak 2.

Nakon izrade i predaje projektne dokumentacije, dokumentacija predana u pisanom obliku, kao i dokumentacija predana na elektroničkom mediju, predstavlja vlasništvo NARUČITELJA, te ju NARUČITELJ može, bez dodatnih suglasnosti UGOVARATELJA, umnožavati i koristiti za svoje potrebe.

Članak 3.
Potrebne geodetske poslove, laboratorijska ispitivanja tla ukoliko je potrebno, izradu posebnih elaborata i druge stručne poslove UGOVARATELJ mora povjeriti ovlaštenim osobama koje imaju potrebne kvalifikacije utvrđene posebnim propisima.
II. CIJENA 

Članak 4.

Cijena izrade projektne dokumentacije iz članka 1. ovoga Ugovora  iznosi:

                                   kuna
PDV 25%                     kuna
  Ukupno:                       kuna
(slovima:                                                                                            )
III. NAČELA UGOVORA

Članak 5.

UGOVARATELJ potpisom ovoga Ugovora potvrđuje da su mu poznati svi uvjeti za izradu projektne dokumentacije iz članka 1. ovoga Ugovora te da mu je poznata tehnička složenost.

UGOVARATELJ se potpisom ovoga Ugovora odriče prava na moguće prigovore s osnova nepoznavanja uvjeta i načina izrade projektne dokumentacije. 

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

UGOVARATELJ je dužan  u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

IV. OBVEZE UGOVARATELJA
Članak 6.
         
Projektna dokumentacija se izrađuju u skladu s uvjetima za građenje građevina propisanim prostornim planom, posebnim uvjetima, Zakonom o gradnji, tehničkim propisima i drugim propisima donesenim na temelju Zakona o gradnji, posebnim propisima kojima se uređuju zahtjevi i uvjeti za građevinu te pravilima struke u pogledu pitanja koja nisu uređena Zakonom o gradnji ili spomenutim propisima kao i Zakona o zaštiti okoliša i Uredbe o procjeni utjecaja zahvata na okoliš.

Projekti moraju sadržavati sve propisane dijelove te moraju biti izrađeni tako da se, ovisno o namjeni i razini razrade, ispunjava njihova svrha, a izrađuju se na hrvatskom jeziku latiničnim pismom.

Projekti, odnosno njihovi dijelovi moraju biti izrađeni na način koji osigurava njihovu jedinstvenost s obzirom na građevinu za koju su izrađeni (ime projektanta, tvrtka osobe registrirane za poslove projektiranja, naziv građevine, ime ili tvrtka investitora, datum izrade i dr.).

Članak 7.

Idejni projekt izrađuje se u skladu sa Zakonom o prostornom uređenju, prostornim planom i drugim propisima donesenim na temelju Zakona, projektnim zadatkom, posebnim propisima, posebnim uvjetima, elaboratima čija izrada prethodi izradi idejnog projekta na temelju posebnih propisa.
Elaborat zaštite okoliša izrađuje se s obzirom na usvojeno tehničko rješenje. Također je potrebno u Elaboratu obraditi utjecaj zahvata na vodno tijelo. Zahtjev te opseg i sadržaj elaborata zaštite okoliša definiran je člankom 82. Zakona o zaštiti okoliša i Uredbom o procjeni utjecaja zahvata na okoliš. Člankom 25., odnosno prilogom VII. Uredbe, definiran je sadržaj elaborata zaštite okoliša koji se prilaže uz zahtjev za ocjenu o potrebi procjene utjecaja zahvata za okoliš.

Glavni projekt izrađuje se u skladu s Zakonom o gradnji, Pravilniku o obveznom sadržaju i opremanju projekata građevina, tehničkim i drugim propisima kojima se uređuju zahtjevi i uvjeti za građevine te ne smiju biti protivni prostornim planovima.

Izvedbeni projekt sadrži odgovarajuće projekte pojedinih struka kojima se razrađuje tehničko rješenje projektirane građevine, radi ispunjenja uvjeta određenih u glavnom projektu, a mora se izraditi u skladu s Pravilnikom o obveznom sadržaju i opremanju projekata građevina.
Dokumentacija potrebna za provođenje postupka javne nabave radova za izgradnju sustava navodnjavanja Gat, izrađuje se u skladu sa Zakonom o javnoj nabavi, Zakonom o gradnji, Zakonom o poslovima i djelatnostima prostornog uređenja i gradnje,  Zakonom o obavljanju geodetske djelatnosti  kao i drugim zakonima i podzakonskim propisima.
Studija izvodljivosti izrađuje se u potpunosti u skladu s pravilima struke, postojećom raspoloživom dokumentacijom za projekt i Vodičem za izradu studija izvodljivosti projekata navodnjavanja koji se planiraju sufinancirati kroz EPFRR za programsko razdoblje 2014-2020 (Eurovision d.o.o. i Provod – inženýrská společnost s.r.o., V.05., 2016.)
Članak 8.

Idejni, glavni i izvedbeni projekti moraju biti izrađeni i kao elektronički zapisi.

Idejni projekt mora činiti jednoznačno povezan cjelovit skup podataka (opći dio projekta, tekstualni dio projekta i grafički dio projekta) koji su elektronički oblikovani te koji su kao elektronički zapisi nazvani i poredani na nosaču podataka na način koji odgovara nazivu mapa i njihovom poretku kako je propisano Pravilnikom o obveznom sadržaju idejnog projekta.

Idejni projekt mora biti izrađen u formatu koji omogućava promet, ovjeru i pregled elektroničkog zapisa uobičajeno dostupnim pretraživačima podataka odnosno alatima za izradu teksta ili crteža čiji popis se objavljuje na službenoj internetskoj stranici ministarstva nadležnog za poslove prostornoga uređenja. Idejni projekti potpisuju se naprednim elektroničkim potpisom sukladno odredbama zakona koji regulira elektronički potpis.

Glavni i izvedbeni projekt moraju činiti jednoznačno povezan cjelovit skup podataka (opći dio projekta, tekstualni dio projekta i grafički prikazi) koji su elektronički oblikovani te koji su kao elektronički zapisi nazvani i poredani na nosaču podataka na način koji odgovara nazivanju mapa, dijelova projekata i drugom što je propisano Pravilnikom o obveznom sadržaju i opremanju projekata građevina za projekte koji se uvezuju u mape

Glavni i izvedbeni projekt moraju biti izrađen na način da je onemogućena izmjena sadržaja, u formatu koji omogućava promet, ovjeru i pregled elektroničkog zapisa uobičajeno dostupnim pretraživačima podataka odnosno alatima za izradu teksta ili crteža čiji popis se objavljuje na službenim internetskim stranicama ministarstva nadležnog za poslove graditeljstva. Projekti se potpisuju naprednim elektroničkim potpisom u skladu s odredbama posebnog zakona kojim se uređuje elektronički potpis.
Članak 9.

Dokumentacija potrebna za provođenje postupka javne nabave radova mora biti izrađena u skladu s izvedbenim projektom te pravilima propisanim ZJN 2016.

Članak 10.

UGOVARATELJ je u obvezi izraditi i predati NARUČITELJU: 

- Agronomsku osnovu u jednom tiskanom primjerku, a nakon odobrenja NARUČITELJA u četiri primjerka u tiskanom obliku i u elektroničkom zapisu
- Idejni projekt u jednom tiskanom primjerku, a nakon odobrenja NARUČITELJA u šest primjerka u tiskanom obliku i u elektroničkom zapisu
- Elaborat zaštite okoliša u jednom tiskanom primjerku, a nakon odobrenja NARUČITELJA u četiri primjerka u tiskanom obliku i u elektroničkom zapisu
- Glavni projekt u jednom tiskanom primjerku, a nakon odobrenja NARUČITELJA u šest primjeraka u tiskanom obliku i u elektroničkom zapisu 

- Izvedbeni projekt u jednom tiskanom primjerku, a nakon odobrenja NARUČITELJA u šest primjeraka u tiskanom obliku i u elektroničkom zapisu 

- Dokumentaciju za nabavu radova u jednom tiskanom primjerku i elektroničkom zapisu koji moraju biti pogodni za uporabu prilikom provođenja postupka javne nabave izvođenja radova

- Studiju izvodljivosti u četiri primjerka u tiskanom obliku i dva primjerka u digitalnom obliku (CD/DVD).
V.
ROK IZVRŠENJA

Članak 11.

UGOVARATELJ se obvezuje s izvršenjem usluge započeti odmah nakon potpisivanja Ugovora, a završiti sukladno slijedećoj dinamici:

· Agronomsku osnovu: četiri mjeseca od potpisivanja Ugovora

· Idejni projekt i Elaborat zaštite okoliša: šest mjeseci od potpisivanja Ugovora;

· Glavni projekt i Studiju izvodljivosti: dva mjeseca od lokacijske dozvole;

· Izvedbeni projekt: jedan mjesec nakon ishođenja Građevinske dozvole;

· Dokumentaciju potrebnu za provođenje postupka javne nabave radova: dva mjeseca nakon ishođenja Građevinske dozvole.
Članak 12.

Ugovaratelj ima pravo na produženje ugovornih rokova samo ako nastupe okolnosti koje se smatraju višom silom te drugim opravdanim slučajevima kao što je nemogućnost pristupa terenu zbog vremenskih uvjeta za aktivnosti za koje je potreban terenski rad, a koje potvrde i odobre odgovorna osoba naručitelja za praćenje realizacije ugovora i odgovorna osoba Hrvatskih voda.

Rok za dovršenje ugovorenih poslova produžit će se za onoliko dana koliko je trajala smetnja, uzimajući u obzir i vrijeme potrebno za ponovnu organizaciju poslova i njihov nastavak. U navedenom slučaju ugovorne strane sklopit će dodatak ovome Ugovoru.
Produženje roka neće se odobriti ako poslovi nisu započeti u roku predviđenom Ugovorom ili ako se Ugovaratelj nije pridržavao dinamike obavljanja poslova.
VI.       ZAJEDNICA PONUDITELJA

Članak 13.

Ugovorne  strane utvrđuju člana/ove zajednice ponuditelja i izvršenje usluge, kako slijedi:
- podatci o članovima zajednice gospodarskih subjekata (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici)
- navesti koji dio ugovora izvršava član zajednice gospodarskih subjekata (predmet ili količina, vrijednost ili postotni udio).
VII. PODUGOVARATELJ

Članak 14.

Ugovorne strane utvrđuju podugovaratelja/e i uslugu koju će isti izvršiti, kako slijedi:
- podatci o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
- navesti koji dio ugovora namjerava dati u podugovor (predmet ili količina, vrijednost ili postotni udio).
NARUČITELJ je obvezan  neposredno plaćati podugovaratelju za dio ugovora koji je isti izvršio.
UGOVARATELJ mora svom računu ili situaciji priložiti račune ili situacije svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost UGOVARATELJA za izvršenje ovoga Ugovora.
VIII.
NAČIN PLAĆANJA

Članak 15.

NARUČITELJ se obvezuje isplatiti UGOVARATELJU i podugovarateljima izrađenu i predanu projektnu dokumentaciju iz članka 1. ovog Ugovora u roku od 30 (trideset) dana od dana primitka računa na IBAN UGOVARATELJA i podugovaratelja u iznosima i dinamici kako slijedi:
· iznos od ________ kuna nakon izrade i predaje naručitelju agronomske osnove i idejnog projekta
· iznos od ________ kuna nakon izrade i predaje naručitelju elaborata zaštite okoliša 
· iznos od_________kuna nakon izrade predaje naručitelju glavnog projekta 

· iznos od_________kuna nakon izrade i predaje naručitelju Studije izvodljivosti.

· iznos od_________kuna nakon izrade i predaje naručitelju izvedbenog projekta i   dokumentacije potrebne za provođenje postupka javne nabave radova.
Plaćanje po zadnjem računu vršit će se na način da će se dio do 90 % (devedeset posto) od ukupno ugovorenog iznosa platiti u roku od 30 (trideset) dana od dana primitka zadnjeg računa, a preostalih 10 % (deset posto) nakon pregleda predane dokumentacije od strane Naručitelja i izvršenih korekcija dokumentacije, ako ih Naručitelj zatraži. 
IX.    ODGOVORNE OSOBE ZA IZRADU PROJEKTNE DOKUMENTACIJE

Članak 16.

UGOVARATELJ mora ispunjavati uvjete propisane člancima 19. – 23. Zakona o poslovima i djelatnostima prostornog uređenja i gradnje.

Ukoliko je UGOVARATELJ strana osoba mora na odgovarajući način ispunjavati uvjete propisane člancima 59. – 74. Zakona o poslovima i djelatnostima prostornog uređenja i gradnje.

Članak 17.

UGOVARATELJ određuje stručnjake koji će izraditi projektnu dokumentaciju iz članka 1. ovoga Ugovara, kako slijedi:

· __________________________________, stručnjak za hidrotehniku
· __________________________________, stručnjak agronom
· __________________________________, stručnjak iz područja zaštite okoliša

· __________________________________, stručnjak koji će izrađivati studiju izvodljivosti
UGOVARATELJ je u obvezi osigurati da stručnjaci iz prethodnog stavka ispunjavaju uvjete propisane:

- Zakonom o gradnji  i Zakonom o poslovima i djelatnostima prostornog uređenja i gradnje 

- Zakonu o zaštiti okoliša
- drugim posebnim propisima. 
Članak 18.

Za cjelovitost i međusobnu usklađenost projekata odgovoran je glavni projektant. Glavni projektant može biti istodobno i projektant jednog od dijelova glavnog projekta.

Sukladno Zakonu o gradnji za glavnog projektanta, a na prijedlog UGOVARATELJA, NARUČITELJ određuje ____________________.

Članak 19.


Sukladno Zakonu o zaštiti na radu, a na prijedlog UGOVARATELJA, za koordinatora I zaštite na radu NARUČITELJ imenuje __________________________________.


UGOVARATELJ je u obvezi osigurati da koordinator zaštite na radu tijekom izrade projekta iz prethodnog stavka ispunjava uvjete propisane Zakonom o zaštiti na radu i Pravilnikom o zaštiti na radu na privremenim ili pokretnim gradilištima.

X.
UGOVORNA KAZNA

Članak 20.
Ako UGOVARATELJ ne izvrši ugovorenu uslugu u rokovima određenim ovim Ugovorom, osim u slučajevima iz članka 11. ovoga Ugovora, obvezuje se platiti NARUČITELJU kaznu u visini 2 ‰ (dva promila) za svaki dan zakašnjenja.

Ugovorna kazna ne može iznositi više od 5% (pet posto) od ukupno ugovorene cijene.

Ugovorena kazna ne odnosi se na naknadu štete koju bi NARUČITELJ pretrpio zbog zakašnjenja i neurednog izvršenja usluge od strane UGOVARATELJA.

XI.
JAMSTVO ZA UREDNO ISPUNJENJE UGOVORA

Članak 21.


UGOVARATELJ je dužan nakon primitka potpisanog Ugovora o javnoj nabavi, a najkasnije u roku od 10 dana, NARUČITELJU predati jamstvo za uredno ispunjenje ugovora o javnoj nabavi u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima, s jamstvenim rokom od ______.
UGOVARATELJ može umjesto bankarske garancije dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.

Ako jamstvo za uredno ispunjenje ugovora o javnoj nabavi ne bude naplaćeno, NARUČITELJ će ga vratiti UGOVARATELJU nakon isteka ugovora o javnoj nabavi.
XII. 
OTKLANJANJE NEDOSTATAKA

Članak 22.

Ukoliko NARUČITELJ ili tijela nadležna za izdavanje potrebnih akata utvrde nedostatke u pogledu izrade projektne dokumentacije, UGOVARATELJ je u obvezi o svom trošku odmah ukloniti utvrđene nedostatke.

XIII. 
RASKID UGOVORA

Članak 23.

U slučaju nepoštivanja obveza utvrđenih ovim Ugovorom NARUČITELJ će pisanom reklamacijom obavijestiti UGOVARATELJA o povredi Ugovora i odrediti rok od dva dana da ispravi povredu. U slučaju da UGOVARATELJ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će UGOVARATELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

NARUČITELJ u slučaju iz prethodnih stavaka ima pravo naplatiti jamstvo za uredno ispunjenje ugovora, kao i na naknadu štete prema općim pravilima odgovornosti za štetu, sukladno Zakonu o obveznim odnosima.
Članak 24.

NARUČITELJ je obvezan raskinuti ugovor o javnoj nabavi tijekom njegova trajanja ako:
1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je UGOVARATELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti UGOVARATELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti UGOVARATELJU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda. 

Članak 25.

NARUČITELJ 
će raskinuti Ugovor u slučaju da:

· UGOVARATELJ ne povjeri poslove iz članka 3. ovoga Ugovora ovlaštenim osobama koje imaju potrebne kvalifikacije
· UGOVARATELJ ne ispunjava uvjete iz članka 16. ovoga Ugovora

· glavni projektant i stručnjak za hidrotehniku ne ispunjavaju uvjete propisane Zakonom o gradnji i Zakonom o poslovima i djelatnostima prostornog uređenja i gradnje 

· koordinator zaštite na radu tijekom izrade projekta iz članka 19. ovoga Ugovora ne ispunjava uvjete propisane Zakonom o zaštiti na radu i Pravilnikom o zaštiti na radu na privremenim ili pokretnim gradilištima
· ovlaštenik koji obavlja poslove koji se odnose na izradu elaborata o zaštiti okoliša koji se odnose na zahvate za koje nije propisana obveza procjene utjecaja na okoliš, nema propisanu suglasnost Ministarstva.
Članak 26.

U slučaju raskida ugovora iz članka 23. 24. i 25. ovoga Ugovora, NARUČITELJ će naplatiti jamstvo za uredno ispunjenje ugovora iz članka 21. ovoga Ugovora.

XIV.
PREDSTAVNICI UGOVORNIH STRANA

Članak 27.

Osobu NARUČITELJA zaduženu za komunikaciju, praćenje i realizaciju ovoga Ugovora imenuje pročelnik Upravnog odjela za poljoprivredu i ruralni razvoj.
Osoba UGOVARATELJA zadužena za komunikaciju, praćenje i realizaciju ovoga Ugovora je ____________________________________.
XV.
ZAVRŠNE ODREDBE
Članak 28.

Ovaj Ugovor smije se izmijeniti bez provođenja novog postupka javne nabave samo u skladu s člankom 12. ovoga ugovora te odredbama. ZJN 2016. koje se odnose na izmjene ugovora o javnoj nabavi tijekom njegovog trajanja bez provođenja novog postupka javne nabave.
Članak 29.

NARUČITELJ neće dopustiti značajne izmjene ovoga Ugovora ako njome ugovor postaje značajno različit po svojoj naravi od prvotno zaključenog.
Izmjena se u svakom slučaju smatra značajnom ako je ispunjen jedan ili više sljedećih uvjeta:
1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave
2. izmjenom se mijenja ekonomska ravnoteža ugovora u korist UGOVARATELJA na način koji nije predviđen prvotnim ugovorom
3. izmjenom se značajno povećava opseg ugovora
4. ako novi ugovaratelj zamijeni onoga kojemu je prvotno NARUČITELJ dodijelio ugovor, osim u slučajevima iz članka 318. ZJN 2016. 

Članak 30.

U svemu ostalom što nije uređeno odredbama ovog Ugovora primjenjivat će se ZJN 2016 i na odgovarajući način odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje, Zakonu o zaštiti okoliša, Zakonom o zaštiti na radu, Pravilnikom o zaštiti na radu na privremenim ili pokretnim gradilištima i ostalih propisa koji uređuju predmetno područje.
Članak 31.

Ugovorne strane se obvezuju da će eventualne sporove koji mogu proizaći iz ovog Ugovora sporazumno riješiti. U slučaju nemogućnosti sporazumnog rješavanje, za sve sporove iz ovog Ugovora ugovorne strane ugovaraju nadležnost stvarno nadležnog suda u Osijeku. 

Članak 32.

Ovaj Ugovor sastavljen je u šest primjeraka od kojih NARUČITELJU pripadaju četiri, a UGOVARATELJU dva primjerka. 

Članak 33.

Ugovorne strane potpisom preuzimaju prava i obveze iz ovog Ugovora.

         ZA UGOVARATELJA:                                                           ZA NARUČITELJA:

       Direktor                                                                                     Župan

                 




                                     Ivan Anušić
KLASA:                                                                            URBROJ: 

_____,                        2017. godine                                  
        Osijek,                        2017. godine
PRILOG 5. - POPIS REFERENCI IZ TOČKE 30. DON
Popis 1. za reference iz točke 30. podtočke 2.1. - Broj izrađenih projekta za sustave javnih navodnjavanja poljoprivrednog zemljišta koje je vodio glavni projektant, minimalne površine navodnjavanog zemljišta 300 ha, za koje je bilo potrebno ishođenje građevinske dozvole

	Ovlašteni arhitekt ili ovlašteni inženjer građevinarstva

(ime i prezime)
	Naziv projekta
	Kvadratura projekta
	Broj i datum izdavanja građevinske dozvole

	
	
	
	

	
	
	
	

	
	
	
	

	
	
	
	

	
	
	
	


Popis 2. za reference iz točke 30. podtočke 2.2. - Broj projekata koje je izradio stručnjak za hidrotehniku za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, za koje je bilo potrebno ishođenje građevinske dozvole

	Stručnjak za hidrotehniku

(ime i prezime)
	Naziv projekta
	Kvadratura projekta
	Broj i datum izdavanja građevinske dozvole

	
	
	
	

	
	
	
	

	
	
	
	

	
	
	
	

	
	
	
	


Popis 3. za reference iz točke 30. podtočke 2.3. - Broj izrađenih agronomskih osnova za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, koje je izradio stručnjak za agronomiju

	Stručnjak za agronomiju

(ime i prezime)
	Naziv projekta za koji je izrađena agronomska osnova
	Kvadratura projekta
	Oznaka agronomske osnove

	
	
	
	

	
	
	
	

	
	
	
	

	
	
	
	

	
	
	
	


Popis 4. za reference iz točke 30. podtočke 2.4. - Broj studija o utjecaju na okoliš ili elaborata zaštite okoliša za sustave javnih navodnjavanja poljoprivrednog zemljišta koje je vodio stručnjak iz područja zaštite okoliša kao voditelj stručnih poslova

	Stručnjak iz područja zaštite okoliša

(ime i prezime)
	Naziv studije o utjecaju na okoliš ili elaborata zaštite okoliša
	Oznaka agronomske osnove
	Naručitelj

	
	
	
	

	
	
	
	

	
	
	
	

	
	
	
	

	
	
	
	


Popis 5. za reference iz točke 30. podtočke 2.5. - Broj studija izvodljivosti za sustave javnih navodnjavanja poljoprivrednog zemljišta, minimalne površine navodnjavanog zemljišta 300 ha, koje je izradio stručnjak koji će izrađivati studiju izvodljivosti

	Stručnjak koji će izrađivati studiju izvodljivosti

(ime i prezime)
	Naziv projekta za koji je izrađena studija izvodljivosti
	Kvadratura projekta
	Oznaka studije izvodljivosti

	
	
	
	

	
	
	
	

	
	
	
	

	
	
	
	

	
	
	
	


PRILOG 6. - VODIČ ZA IZRADU STUDIJA IZVODLJIVOSTI PROJEKATA NAVODNJAVANJA KOJI SE PLANIRAJU FINANCIRATI KROZ EUROPSKI POLJOPRIVREDNI FOND RURALNOG RAZVOJA (EPFRR) ZA PROGRAMSKO RAZDOBLJE 2014-2020

Vodič je prilog 6. DoN u PDF formatu i dostupan je za preuzimanje putem Elektroničkog oglasnika javne nabave zajedno s DoN.

